PROIECT DE ACTIVITATE INTEGRATĂ

Radu Niculina-Irina, G.P.P. ,,Floare de colț’’

Grupa: Mare
Tema anuală: Ce și cum exprimăm ceea ce simțim?
Tema proiectului: Primăvară, bine ai venit!”
Tema săptămânii: Legume timpurii
Tema activității: În grădina de legume
Tipul activității: Formare de cunoştinţe, priceperi şi deprinderi
Forma de realizare: Activitate integrată
Forma de organizare: frontal ,individual, pe centre

Categoria de activitate integrată: ADP + ALA1 + ADE + ALA2
ADP – Activități de dezvoltare personală
Întâlnirea de dimineață: „Ridichi frumoase, sănătoase”
Rutină: ,,Învǎțǎm sǎ spălăm legumele”(deprinderea de a spăla legumele);
Tranziții:„Bat din palme”„Pe hol noi acum plecăm / Gustarea să o luăm / Apoi la centre lucrăm / Cu ridichea ne jucăm!”
  
ALA1 : ȘTIINȚĂ – „ Micii grădinari” – plantare semințe legume
JOC DE MASĂ:„Legume timpurii” – puzzle
JOC DE ROL: ,,Salata de legume’’ 
ADE – Activități pe domenii experiențiale
DLC (Alfabetizare) – Educarea limbajului: ,Coșul cu legume’’-joc didactic-verificare cunoștințe
DOS (Artă) –Educație pentru societate „Grădina de legume” – decupare, lipire, 
ALA2 – Activități liber alese
„Ștafeta legumelor”  -joc de mișcare
,,Caută ridichea’’- joc de atenție
SCOPUL: Dezvoltarea capacității de investigare  a mediului înconjurător folosind instrumente și metode specifice

[bookmark: _Hlk160386119]OBIECTIVE OPERAȚIONALE DLC:
O1: Să recunoască legumele;
O2: Să despartă în silabe cuvintele și să le reprezinte grafic;
O3: Să precizeze sunetul inițial al cuvintelor;
O4: Să alcătuiască propoziții pe baza imaginilor date;

OBIECTIVE OPERAȚIONALE DOS:
O1 să realizeze legumele cu ajutorul tehnicilor de lucru ȋnvǎțate (decupare, lipire, asamblare);
O2: să ȋmbine elementele realizȃnd grădina de legume.

STRATEGII DIDACTICE:
METODE ȘI PROCEDEE: Conversația, explicația, exercițiul, demonstrația, observația, jocul
MATERIALE DIDACTICE: jetoane cu legume timpurii, coș cu legume timpurii, pământ, semințe, ghivece, lopățele, apă, flipchart, creioane colorate, puzzle, bol, cuțite, furculițe, oțet, tocatoare, sare, ulei, siluete legume timpurii, bețișoare, cartoane colorate, lipici, foarfeci.
DURATA:  o zi

SCENARIUL ZILEI

1. ACTIVITĂȚI DE DEZVOLTARE PERSONALĂ 
Activitatea de la întâlnirea de dimineață începe cu salutul. Copiii sunt așezați în semicerc, iar salutul se realizează prin intermediul versurilor: De dimineață ne-am trezit, 
La grădiniță am venit, 
În semicerc să ne-așezăm,
Cu toții să ne salutăm!
Bună dimineața, copii!
	Salutul se realizează printr-un joc, fiecare salutându-și colegul din stânga, spunând „Bună dimineața, eu mănânc / nu mănânc ridichi.”
 În continuare se realizeaza prezența copiilor cu ajutorul versurilor “După ce  ne-am adunat/ Și frumos ne-am salutat/Colegii ne-am întâlnit/Cine oare n-a venit?” 
 La calendarul naturii va fi chemat câte un copil și se vor stabili împreună cu ceilalți colegi: anotimpul, ziua din săptămână, luna, anul în care ne aflăm și aspectele vremii.
 „În ce zi a săptămânii suntem?”, „Ce dată este astăzi?”, „În ce lună/ an suntem?”, „În ce anotimp suntem?”, „Cum este vremea afară?”, „Cum ne îmbrăcăm în acest anotimp?	 
Împărtășirea cu ceilalți: Copiii își vor reaminti despre ce au învățat în această săptămână ( legumele de primăvară).
 Activitatea de grup: Copiii sunt invitați să participle la jocul cu text și cânt “Dacă vesel se trăiește”  
 Pentru a sesiza prin ce se deosebește această zi de grădiniță față de celelalte, educatoarea sprijină copiii în evidențierea noutății zilei, anume cutia  surpriză. Se deschide cutia în interiorul căreia se află o  scrisoare și multe  surprize trimise de Zâna Primăvară. 
 	Se desprinde mesajul zilei:“Pe Zâna Primăvară  o  încântăm,/ Sarcinile le rezolvăm,/ Multe lucruri vom descoperi,/ Și la final cadouri vom primi.”
Tranziție – “Bat din palme, clap, clap, clap/ Din picioare, trap, trap, trap/ Ne-nvârtim, ne răsucim, / Și spre ciupercuțe noi pornim.”  
După gimnastica de înviorare vom prezenta centrele:
	La sectorul Știință, copiii vor planta semințe de ridichi pentru a avea propriile lor ridichi. Educatoarea le va pune copiilor la dispoziție un ghiveci în care aceștia vor pune pământ cu ajutorul lopățelelor și semințe de ridichi, totul derulânudu-se sub îndrumarea și cu sprijinul educatoarei.	La sectorul Joc de masă, preșcolarii vor completa părțile albe din imaginile cu ridichi cu bulinuțe roșii și verzi  – mozaic. 								
La sectorul Construcții, educatoarea va contura pe podea cu o bandă roșie ridichea și cu o bandă verde codița și frunzele ridichii, iar copiii vom umple aceste cotururile cu ajutorul cuburilor de plastic de culoare roșie și verde. 								Educatoarea supraveghează toate centrele insistând asupra realizării obiectivelor propuse,  oferă sprijin, încurajează activitatea individuală şi de grup.  După finalizarea sarcinilor de lucru de la centre, copiii vor primi câte un sticker, acesta oferindu-le posibilitatea de a participa la jocul de atenție – „Caută ridichea”.										Bucuroși ca au aflat povestea, precum și că vor avea propriile ridichi și că au realizat și celelalte activități din centrele de interes, copiii se vor deplasa la sectorul Artă, unde îl vor descoperi ridichea uriașă, pe care doar prin lucrul în echipă o vor putea finalize (DEC): prin metoda celor 4 colțuri, copiii vor fi împărțiți în 4 grupe, aceștia pictând ridichea, care va fi scoasă pe o coală A1, și tăiată în 4 bucăți egale astfel: prima grupă – dactilopictură, a doua grupă – cu dopuri de plută, a treia grupă – cu bețisoare de urechi, a patra grupă, prin ștampilare cu o jumătate de ridiche (voi tăia o jumătate de ridiche, pe care copiii o vor introduce în culoare, iar mai apoi vor ștampila cu ajutorul ei), iar mai apoi se vor lipi toate aceste bucăți de hârtie de către educatoare și se va realiza astfel ridichea uriașă.
Se va face evaluarea zilei prin aprecieri asupra modului de desfăşurare a zilei, al felului în care au realizat lucrările, asupra modului cum s-au comportat pe parcursul întregii activităţi.
Pentru că toţi copiii au dat dovadă de hărnicie şi pricepere, la încheierea activităților participăm la jocul de atenție ,,Caută ridichea!”.								Un copil este legat la ochi cu o eșarfă. Copiii stau la locurile lor în timp ce unul dintre ei, care va fi numit de educatoare, ascunde ridichea. La comanda educatoarei, copilul legat la ochi, îsi desface eșarfa si pornește în căutarea ridichii ascunse. Când se apropie de ridiche, ceilalți colegi împreună cu cel care a ascuns ridichea vor spune: „cald”, când e foarte aproape strigă: „frige”, iar dacă se depărtează îl previn prin cuvântul: „rece”. Jocul se desfăsoară prin îndrumarea copilului cu ajutorul acestor trei cuvinte, până găseste ridichea. Jocul se reia prin schimbarea copilului care caută ridichea ascunsă.
									
